Document ID: 32006D0180

32006D0180
L 065/30
SLUŽBENI LIST EUROPSKE UNIJE
ODLUKA VIJEĆA
od 27. veljače 2006.
o stajalištu Zajednice u Vijeću za pridruživanje EU-Čile o izmjeni Priloga I. Sporazumu o pridruživanju između Europske zajednice i njezinih država članica, s jedne strane, i Republike Čilea, s druge strane, kako bi se uzela u obzir konsolidacija carinskih povlastica odobrenih Čileu sustavom općih carinskih povlastica Zajednice (GSP)
(2006/180/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 133.,
uzimajući u obzir prijedlog Komisije,
budući da:
(1)
Kako bi se gospodarskim subjektima osigurala jasnoća, dugoročna gospodarska predvidivost i pravna sigurnost, smatra se primjerenim konsolidirati u bilateralnom sporazumu o slobodnoj trgovini carinske povlastice odobrene Čileu sustavom općih carinskih povlastica Zajednice koje još nisu predviđene carinskim koncesijama Zajednice navedenima u Prilogu I. Sporazumu o pridruživanju između Europske zajednice i njezinih država članica, s jedne strane, i Republike Čilea, s druge strane (1), potpisanom u Bruxellesu 18. studenoga 2002.
(2)
Čile će, kao trenutačna država korisnica sustava općih carinskih povlastica Zajednice, na temelju priložene Odluke Vijeća za pridruživanje uživati pogodnosti trgovinskog sporazuma kojim se pruža povlašteni tretman koji uključuje sve povlastice predviđene tarifnim sustavom sadržanim u Uredbi Vijeća (EZ) br. 980/2005 od 27. lipnja 2005. o primjeni sustava općih carinskih povlastica (2),
ODLUČILO JE:
Jedini članak
Stajalište koje Zajednica treba usvojiti u Vijeću za pridruživanje o izmjeni Priloga I. Sporazumu o pridruživanju između Europske zajednice i njezinih država članica, s jedne strane, i Republike Čilea, s druge strane, kako bi se uzela u obzir konsolidacija carinskih povlastica odobrenih Čileu sustavom općih carinskih povlastica Zajednice (GSP) temelji se na nacrtu Odluke Vijeća za pridruživanje koji je priložen ovoj Odluci.
Sastavljeno u Bruxellesu 27. veljače 2006.

Labels: 3
15
18
6